คลังเผยรัฐอัดฉีดเงินเข้าสู่ระบบแล้ว 3.49 แสนล.
นายสาธิต รังคสิริ ผู้อำนวยการสำนักงานเศรษฐกิจการคลัง เปิดเผยฐานะการคลังของภาครัฐบาลปีงบประมาณ 2552 (ตุลาคม 2551-กันยายน 2552) ว่า ภาครัฐบาลมีรายได้รวม 2,175,839 ล้านบาท คิดเป็น 25% ของจีดีพี ต่ำกว่าปีที่แล้ว 129,654 ล้านบาท หรือ 5.6%&nbsp;ขณะที่รายจ่ายภาครัฐบาลมี 2,525,570 ล้านบาท สูงกว่าปีที่แล้ว 223,648 ล้านบาท หรือ 9.7%&nbsp;ส่งผลให้ดุลการคลังภาครัฐบาลขาดดุลการคลังจำนวน 349,731 ล้านบาท
15 ธ.ค. 2552

นายสาธิต รังคสิริ ผู้อำนวยการสำนักงานเศรษฐกิจการคลัง เปิดเผยฐานะการคลังของภาครัฐบาลปีงบประมาณ 2552 (ตุลาคม 2551-กันยายน 2552) ว่า ภาครัฐบาลมีรายได้รวม 2,175,839 ล้านบาท คิดเป็น 25% ของจีดีพี ต่ำกว่าปีที่แล้ว 129,654 ล้านบาท หรือ 5.6% ขณะที่รายจ่ายภาครัฐบาลมี 2,525,570 ล้านบาท สูงกว่าปีที่แล้ว 223,648 ล้านบาท หรือ 9.7% ส่งผลให้ดุลการคลังภาครัฐบาลขาดดุลการคลังจำนวน 349,731 ล้านบาท
สำหรับรายได้ในส่วนรัฐบาล มีจำนวน 580,116 ล้านบาท ลดลง 6.3% เมื่อเทียบกับปีก่อน เนื่องจากการจัดเก็บภาษีส่วนใหญ่ของรัฐบาลลดลงได้ ส่งผลให้รายได้รัฐบาลและ อปท. ต่ำกว่าช่วงเดียวกันปีที่แล้ว 30,565 ล้านบาท และ 2,108 ล้านบาท หรือ 6.8% และ 2.8% ตามลำดับ  ส่วนบัญชีเงินนอกงบประมาณ มีรายได้ต่ำกว่าช่วงเดียวกันปีที่แล้ว 6,618 ล้านบาทหรือ 7% จากผลกระทบตามภาวะเศรษฐกิจที่ถดถอย 
ขณะที่รายจ่ายของภาครัฐบาล (รวมการให้กู้หักชำระคืนตามนโยบายรัฐบาล) ซึ่งมีผลต่อการกระตุ้นเศรษฐกิจจริงมีจำนวน 680,679 ล้านบาท เพิ่มขึ้นจากช่วงเดียวกันปีที่แล้ว 84,626 ล้านบาท หรือ 14.2% เนื่องจากการเบิกจ่ายงบประมาณของรัฐบาลที่เพิ่มขึ้นถึง18.2%
ขณะที่ อปท. คาดว่าจะมีรายจ่ายจำนวน 109,863 ล้านบาท เพิ่มขึ้นจากช่วงเดียวกันปีที่แล้ว 6.3% และรายจ่ายจากบัญชีเงินนอกงบประมาณและเงินให้กู้หักชำระคืนตามนโยบายรัฐบาลรวม 60,905 ล้านบาท ลดลงจากช่วงเดียวกันปีที่แล้ว 2.6% ซึ่งมีสาเหตุหลักจากรายจ่ายเพื่อชดเชยราคาน้ำมันของกองทุนน้ำมันเชื้อเพลิงลดลงจากช่วงเดียวกันปีที่แล้ว ส่วนรายจ่ายเงินกู้ต่างประเทศที่เบิกจ่ายจำนวน 2,209 ล้านบาท เพิ่มขึ้น 1,424 ล้านบาท